‎UN SERIAL DOCUMENTAR NETFLIX
‎E dimineață devreme ‎pe câmpiile din Botswana.
‎Un loc periculos ‎pentru cei tineri și vulnerabili.
‎Puii de câini sălbatici pierduți ‎sunt ascunși,
‎încercând să se ferească de probleme.
‎Sunt departe de siguranța haitei
‎și nu știu ce să facă.
‎Duma i-a băgat în mizeria asta.
‎I-a rătăcit și acum și-a pierdut curajul.
‎Sora ei, Venus, ar putea fi ‎cea care îi va duce la siguranță.
‎Există un punct în viața fiecărui pui
‎când trebuie să-și găsească ‎locul în familie.
‎Pentru Venus, e timpul să acționeze.
‎LOCUL TĂU ÎN LUME
‎Un oraș antic ar putea să nu fie ‎cel mai evident loc
‎unde găsești un pui sălbatic.
‎De aici,
‎templele și palatele vechi par pustii.
‎Dar uitați-vă mai atent.
‎O trupă de temerari ‎trăiește printre ruine.
‎O familie de macaci cu tocă,
‎cu niște coafuri interesante.
‎Viața pare nostimă și fără griji,
‎dar în familia asta ‎contează ierarhia socială.
‎Cine e sus, cine e jos ‎și tot ce e la mijloc.
‎În partea de jos ‎e o orfană de nouă luni, Amma.
‎Acum câteva săptămâni,
‎mama ei a dispărut, ‎se presupune că a murit.
‎Fără ea, micuța Amma e singură.
‎Nu e nimeni care s-o îmbrățișeze, ‎s-o îngrijească
‎sau să aibă grijă de ea.
‎Fără lapte de la mama ei,
‎își petrece fiecare clipă ‎în căutarea mâncării.
‎E obositor.
‎Dar nu e vorba doar de lipsa iubirii ‎și protecției unei mame.
‎Bebelușii moștenesc rangul mamei lor
‎și, ca orfană, ‎Amma se chinuie să fie inclusă.
‎Nimeni nu vrea să aibă de-a face cu ea.
‎Își amintește zilnic ce-i lipsește.
‎Puiul Zach e fiul femelei alfa.
‎Are toată dragostea și atenția ‎de care are nevoie.
‎Dar și pentru o maimuță ‎de rang înalt ca Zach,
‎unul din trei macaci nu supraviețuiește.
‎E important să găsească un loc în ceată ‎pentru ca Amma să supraviețuiască.
‎Monumentul Rankoth Vehera
‎e unul dintre locurile preferate ‎de mâncare ale cetelor.
‎Ofrandele sunt gustarea perfectă.
‎Nimic nu e irosit
‎și toată lumea își poate umple gușa
‎până explodează.
‎Dar, deși viața pare bună,
‎mereu există un macac ‎care vrea să le arate altora cine e șeful.
‎Iar micuța Amma e o țintă ușoară.
‎Încearcă să se apere singură,
‎dar fără sprijin, nu are apărare.
‎Un alt tânăr se alătură atacului.
‎Acum i-a fost furat și prânzul.
‎Face pe moarta
‎până ce e în siguranță.
‎Încă o amintire că e departe ‎de a găsi dragostea la care tânjește.
‎BOTSWANA ‎DELTA OKAVANGO
‎În Africa de Sud,
‎puii de câini sălbatici ‎sunt separați de restul familiei lor.
‎S-au pierdut de trei ore ‎și trebuie să găsească adulții în curând.
‎Sunt dușmani puternici la pândă.
‎Venus arată deja abilități ‎mai presus de vârsta ei.
‎A prins urma lui Bamba, îngrijitorul lor.
‎Dar teritoriul haitei e imens.
‎Va trebui să-și folosească vederea ‎și mirosul ca să-l urmărească.
‎Duma i-a pierdut pe pui…
‎deci o lasă pe Venus să preia conducerea.
‎Nu se văd urme de familie ‎după ore întregi de căutări,
‎iar Venus și echipa ei sunt extenuați.
‎Dar nu e un loc minunat pentru o oprire.
‎Un elefant ar putea călca ușor ‎un pui neexperimentat.
‎Conducătoarea trimite un avertisment.
‎Venus înțelege aluzia
‎și își conduce trupa în afara pericolului.
‎A fost o după-amiază lungă,
‎iar puii n-au avut noroc ‎să găsească adulții.
‎Ca ultimă soluție, ‎Venus s-a întors în savana
‎unde i-au văzut ultima oară.
‎Tot ce pot face e să spere ‎că i-a condus la locul potrivit.
‎Și a făcut-o.
‎Abilitatea și încrederea lui Venus ‎au ajutat la reunirea haitei,
‎iar notorietatea ei e în creștere.
‎Să-ți găsești locul în lume ‎înseamnă adesea să lucrezi în echipă.
‎ANGLIA ‎NORFOLK
‎Dar pentru unii pui, ‎contează doar să fii numărul unu.
‎Ascuns într-un lac retras,
‎un cuplu se pregătește pentru nou-veniți.
‎O pereche de lăcari de stuf ‎are un cuib cu cinci ouă prețioase.
‎Aceste păsări mici și delicate ‎au o sarcină dificilă.
‎Clocesc cu rândul ouăle,
‎cât timp celălalt pleacă să se hrănească.
‎Iar acum, după 11 zile,
‎a eclozat primul pui.
‎E orb și abia își ține capul sus.
‎Perechea harnică lucrează la maxim ‎să-și hrănească primul născut.
‎În timp ce lasă cuibul nesupravegheat, ‎se întâmplă ceva ciudat.
‎Puiul de o zi aruncă celelalte ouă.
‎Pentru el, există o singură cale ‎de a se impune în această familie,
‎să scape de competiție.
‎Dar acesta nu e un lăcar de stuf.
‎E un cuc.
‎Acum 11 zile, ‎mama lui s-a furișat în cuib,
‎a scos un ou de lăcar de stuf ‎și l-a înlocuit cu al ei,
‎aproape identic.
‎Apoi a dispărut.
‎Iar micii părinți de lăcar de stuf
‎nu știu că acest impostor revoltător ‎nu e al lor.
‎Și-a îndeplinit prima parte a misiunii,
‎să se pună în centrul atenției, ‎singurul pui al familiei.
‎Pe insula Sri Lanka,
‎marea ceată de macaci ‎se distrează în familie.
‎Toaleta e distracția preferată a tuturor.
‎Îi menține sănătoși ‎și îi ajută să se apropie.
‎Dar cineva e omis.
‎Micuța orfană Amma ‎e singură de când și-a pierdut mama.
‎Departe de căldura familiei,
‎e vulnerabilă.
‎Printre ruine trăiesc și câini vagabonzi.
‎Și sunt cea mai mare amenințare ‎a macacilor.
‎Cum nimeni n-are grijă de ea, ‎Amma este neatentă.
‎Dar cineva din trupă a văzut pericolul.
‎Se aude alarma.
‎În timp ce micul Zach ‎a fost dus la adăpost de mama lui,
‎Amma, ca întotdeauna, ‎trebuie să aibă grijă de ea.
‎Ajunge în copaci la limită.
‎Dar e o experiență tulburătoare.
‎Când grupul se strânge împreună…
‎Amma vrea să fie inclusă.
‎Dar, ca de obicei, e ignorată.
‎Zach e favoritul clar.
‎Se apropie, sperând să fie remarcată.
‎Se pare că a reușit.
‎Masculul alfa începe s-o îngrijească.
‎Amma stă blândă, ‎disperată să-i păstreze atenția.
‎Dar clipa trece.
‎Încă nu e acceptată în familie.
‎În Delta Okavango din Botswana,
‎haita de câini sălbatici reîntregită ‎își revine din chin.
‎Adulții au petrecut mult timp ‎căutând puii,
‎iar acum mor de foame.
‎Găsirea mâncării e prioritatea lor.
‎Pentru pui, joaca e pe primul loc.
‎A revenit încrederea Dumei.
‎N-a renunțat încă să facă pe șefa.
‎Dacă Venus vrea să fie lider, trebuie ‎să arate că poate prelua conducerea.
‎Bamba a văzut ceva peste poiană.
‎Începe vânătoarea.
‎Puii de vârsta asta n-ar urma o vânătoare,
‎dar e atât de aproape, încât nu rezistă.
‎Adulții nu pierd timpul cu mâncarea.
‎Dar cedează rapid locul tinerilor.
‎În această familie, ‎puii sunt pe primul loc.
‎Mesele nu sunt doar o șansă de a se umple.
‎Sunt și o ocazie ‎pentru o demonstrație de forță.
‎Duma se luptă pe un os cu Venus,
‎dar Venus nu dă înapoi.
‎Se apără și primește o parte din pradă.
‎O victorie o scoate în evidență.
‎Adulții profită să se hrănească iar.
‎Dar Venus nu e gata să-i lase să mănânce.
‎E încurajată de noua ei încredere ‎și împinge adulții înapoi.
‎E o mișcare îndrăzneață.
‎Arată că are ce-i trebuie ‎ca să fie un viitor lider al haitei.
‎După ce se impune, duce puii să bea.
‎Un potențial mascul alfa care așteaptă.
‎Stabilirea poziției în cadrul familiei
‎e mai ușoară dacă ești copil unic.
‎În Anglia, puii de pe lac cresc rapid.
‎Dar unul a înflorit ‎mai mult decât majoritatea.
‎Acest cuc nu-și face griji ‎că va concura cu frații.
‎Captând atenția lăcarului de stuf, ‎a avut succes,
‎chiar dacă spațiul e cam strâmt.
‎Părinții lui surogat ‎încă nu observă nimic neobișnuit,
‎dar se confruntă cu o sarcină dificilă,
‎de a ține pasul cu pofta sa nepotolită.
‎Nu-i pot ignora rugămințile.
‎Această pereche implicată ‎se străduiește să-l protejeze.
‎Dar e greu să fii umbrelă pentru ceva ‎de cinci ori mai mare decât tine.
‎Își aranjează penele, ‎în sfârșit gata să părăsească cuibul.
‎Din fericire, a găsit o aterizare moale.
‎Părinții lui epuizați ‎încă nu se pot relaxa.
‎Va mai cere mâncare gratis ‎vreo două săptămâni.
‎Până când, la doar două luni,
‎va trebui să facă ‎o călătorie de 8.000 km în Africa,
‎să se descurce singur în marea lume.
‎În Sri Lanka,
‎macacul orfan Amma ‎încearcă să se integreze.
‎Pe cont propriu,
‎fiecare zi e o luptă pentru a găsi hrană ‎și a se feri de pericole,
‎sperând mereu la o mângâiere ‎din partea unui alt membru al familiei.
‎Azi, ceata a venit la lacul cu nuferi.
‎Le place extrem de mult ‎să mănânce mugurii suculenți
‎de sub suprafața apei.
‎Dar trebuie să fie atenți.
‎Un varan de apă e, ‎de asemenea, un vizitator frecvent.
‎Și un mic macac ar fi o pradă ușoară.
‎Chiar și un mascul mare are emoții.
‎Dar micuța Amma e înfometată.
‎Și decide să riște.
‎Ignorată de ceată atât de mult timp, ‎toate privirile sunt îndreptate spre ea.
‎Curajul Ammei a arătat întregii familii ‎că nu are de ce să se teamă.
‎Și ei o urmează unde îi conduce.
‎Mugurii sunt o schimbare binevenită ‎de la fructe și frunze.
‎Și toată lumea se bucură de ospăț.
‎Dar Amma a învățat ‎să fie atentă la pericole.
‎Și nu durează mult.
‎Avertizează restul cetei.
‎Micul dejun s-a terminat.
‎Reacția rapidă a Ammei
‎face ca toată familia ‎să ajungă în siguranță în copaci.
‎Puiul Zach și mama lui de top ‎au găsit cel mai bun loc…
‎și toată lumea ‎are pe cineva de îmbrățișat.
‎Mai puțin Amma.
‎Poate că e mică,
‎dar are multe de oferit.
‎Sigur s-a dovedit a fi ‎un membru valoros al familiei.
‎O femelă mai în vârstă se apropie.
‎În sfârșit, o îmbrățișare.
‎Amma e acceptată, în sfârșit.
‎Se poate odihni pentru prima oară ‎de când a dispărut mama ei.
‎Înapoi în îmbrățișarea familiei ei.
‎Înapoi la locul ei.
‎Amma a găsit dragostea și căldura ‎pe care le căuta,
‎dar alți pui se confruntă cu o lume rece ‎și neprimitoare de la naștere.
‎Pentru un mic pinguin imperial,
‎temperaturile scăzute ‎sunt doar o problemă.
‎Are un drum lung de făcut
‎ca să supraviețuiască ‎într-unul dintre cele mai ostile medii.
‎Subtitrarea: Cosmin Chiciudean